Un muncitor român a murit în timpul testării unui montagne-russe pentru Oktoberfest, la Munchen. Tânărul avea 20 de ani
Un muncitor român a murit luni, în timpul unui test pe un montagne russe care urma să fie folosit la cel mai mare festival popular din lume, Oktoberfest-ul din Munchen, în Germania, relatează Bild. Pompierii au declarat că un tânăr de 20 de ani a fost lovit de o gondolă la viteză maximă. Tânărul român a suferit răni grave la cap și a rămas prins sub șine. Montagne russe-ul implicat în accident este cunoscut sub numele de „Olympia-Looping”, una dintre cele mai mari atracții ale festivalului.